stanford-oval/wikipedia huggingface dataset:
ฅนเหล็ก (แฟรนไชส์)

| ฅนเหล็ก |
| --- | --- |
โลโก้แฟรนไชส์อย่างเป็นทางการจากภาพยนตร์เรื่องล่าสุด
สร้างโดย: เจมส์ คาเมรอน เกล แอนน์ เฮิร์ด
งานต้นฉบับ: ฅนเหล็ก 2029 (1984)
เจ้าของ: สตูดิโอคาแนล (วีว็องดี)
ปี: ค.ศ. 1984–ปัจจุบัน
สื่อสิ่งพิมพ์
นวนิยาย: ที2
การ์ตูน: รายชื่อการ์ตูน
ภาพยนตร์และโทรทัศน์
ภาพยนตร์:  ฅนเหล็ก 2029 (1984)  ฅนเหล็ก 2029 ภาค 2 (1991)  ฅนเหล็ก 3 กำเนิดใหม่เครื่องจักรสังหาร (2003)  ฅนเหล็ก 4 มหาสงครามจักรกลล้างโลก (2009)  ฅนเหล็ก: มหาวิบัติจักรกลยึดโลก (2015)  ฅนเหล็ก: วิกฤตชะตาโลก (2019) 
ละครโทรทัศน์:  เทอร์มิเนเตอร์ กำเนิดสงครามคนเหล็ก (2008–2009)  คนเหล็ก ซีโร่ (2024) 
เว็บซีรีส์:  เทอร์มิเนเตอร์ซาลเวชัน: เดอะมาชินนิมาซีรีส์ (2009)  เทอร์มิเนเตอร์เจนีซิส: เดอะยูทูบครอนิเคิลส์ (2015) 
เกม
ดั้งเดิม:  เดอะเทอร์มิเนเตอร์คอลเลกเทเบิลการ์ดเกม (2000) 
วิดีโอเกม: รายชื่อวิดีโอเกม
เสียง
เพลงประกอบ:  ฅนเหล็ก 2029 (1984)  ฅนเหล็ก 2029 ภาค 2 (1991)  ฅนเหล็ก 3 กำเนิดใหม่เครื่องจักรสังหาร (2003)  เทอร์มิเนเตอร์ กำเนิดสงครามคนเหล็ก (2008–2009)  ฅนเหล็ก 4 มหาสงครามจักรกลล้างโลก (2009)  ฅนเหล็ก: มหาวิบัติจักรกลยึดโลก (2015)  ฅนเหล็ก: วิกฤตชะตาโลก (2019) 
เบ็ดเตล็ด
  ที2-3ดี: แบทเทิลอะครอสส์ไทม์ (1996–ปัจจุบัน)  เทอร์มิเนเตอร์ซาลเวชัน: เดอะไรด์ (2009–2010)  เทอร์มิเนเตอร์เอกซ์: อะเลเซอร์แบทเทิลฟอร์ซาลเวชัน (2009–2015) 
เว็บไซต์ทางการ
ฅนเหล็กบนพาราเมาต์พิกเจอส์
ฅนเหล็ก  (อังกฤษ: Terminator) เป็นสื่อแฟรนไชส์สัญชาติอเมริกัน สร้างโดย เจมส์ คาเมรอนและเกล แอนน์ เฮิร์ด แฟรนไชส์ประกอบด้วยภาพยนตร์ชุดแนวไซไฟโลดโผน, ละครโทรทัศน์, การ์ตูน, นวนิยาย, วิดีโอเกมและสื่ออื่น ๆ โดยมีเรื่องราวเกี่ยวกับการต่อสู้ระหว่าง เครือข่ายเครื่องจักรปัญญาสังเคราะห์ของสกายเน็ต กับ กองกำลังต่อต้านของจอห์น คอนเนอร์ ร่วมกับเผ่าพันธุ์มนุษย์ที่ยังหลงเหลืออยู่ ผลิตภัณฑ์ที่มีชื่อเสียงมากที่สุดของสกายเน็ตก็คือ เครื่องจักรสังหารรุ่นต่าง ๆ ซึ่งมีเป้าหมายคือการฆ่าล้างเผ่าพันธุ์มนุษย์ เช่น ที-800 แสดงโดย อาร์โนลด์ ชวาร์เซเน็กเกอร์ จาก ภาพยนตร์ ฅนเหล็ก ต้นฉบับ เมื่อปี ค.ศ. 1984 แฟรนไชส์ทำเงินมากกว่า 3 พันล้านดอลลาร์สหรัฐ เมื่อปี ค.ศ. 2010
ฉากหลัง

แก่นเรื่องหลักของแฟรนไชส์คือการต่อสู้เพื่อเอาชีวิตรอดระหว่าง เผ่าพันธุ์มนุษย์ที่เกือบจะสูญพันธุ์กับสกายเน็ต เครือข่ายเครื่องจักรปัญญาสังเคราะห์ซึ่งกระจายไปทั่วโลก ในภาพยนตร์เรื่องแรก ฅนเหล็ก 2029 (1984) สกายเน็ตคือระบบคอมพิวเตอร์เครือข่ายป้องกันดิจิทัลทั่วโลกซึ่งเป็นยุทธศาสตร์ของสหรัฐ สร้างโดย ไซเบอร์ไดน์ซิสเตมส์ ต่อมาระบบดังกล่าวรับรู้ถึงการมีตัวตนอยู่ของมันเอง หลังเปิดใช้ระบบดังกล่าวไม่นานนัก สกายเน็ตรับรู้ว่ามนุษย์ทุกคนเป็นภัยคุกคามต่อการดำรงอยู่ของมันและกำหนดแผนการที่จะกำจัดมนุษยชาติอย่างเป็นระบบ ระบบเริ่มต้นการโจมตีครั้งแรกด้วยการปล่อยนิวเคลียร์ใส่รัสเซีย ทำให้มั่นใจได้ว่าจะมีการโจมตีครั้งที่สองที่รุนแรงและทำให้เกิดการฆ่าล้างเผ่าพันธุ์ด้วยนิวเคลียร์ ซึ่งกวาดล้างมนุษยชาติเกือบทั้งหมดจากสงครามนิวเคลียร์ที่เกิดขึ้น ผลที่ตามมาหลังโลกล่มสลาย สกายเน็ตได้สร้างเครื่องจักรอิสระของตัวเองที่มีความสามารถทางทหาร ซึ่งรวมไปถึง เทอร์มิเนเตอร์ โดยเอาไว้ใช้สังหารเป้าหมายที่เป็นมนุษย์และทำสงครามอย่างต่อเนื่องกับมนุษย์ที่ยังมีชีวิตอยู่ มนุษยบางคนได้รวมตัวกันก่อตั้งกองกำลังต่อต้านซึ่งมีระบบการจัดการเหมือนกับทหาร ต่อมาในอนาคต สกายเน็ตได้มีการพัฒนาจนสามารถเดินทางข้ามเวลาได้ ทั้งสองฝ่ายต้องการใช้เทคโนโลยีนี้เพื่อชนะสงคราม ไม่ว่าจะโดยการแก้ไขหรือเร่งเหตุการณ์ในอดีตหรือโดยการป้องกันเส้นเวลาที่โลกล่มสลาย
ฉากหลัง > วันพิพากษา

ในแฟรนไชส์ วันพิพากษา (อ้างอิงถึงวันแห่งการพิพากษาในคัมภีร์ไบเบิลของศาสนาคริสต์) หมายถึงวันที่สกายเน็ตรับรู้ถึงการมีตัวตนอยู่ของมันเองและตัดสินใจทำลายล้างมนุษยชาติ ด้วยการปล่อยจรวจนิวเคลียร์ใส่รัสเซียเพื่อกระตุ้นให้เกิดการตอบโต้ด้วยนิวเคลียร์กับสหรัฐ เนื่องจากการเดินทางข้ามเวลาและความสามารถในการเปลี่ยนแปลงอนาคตที่ตามมาจึงมีการกำหนดวันพิพากษาที่แตกต่างกันไป ใน ฅนเหล็ก 2029 ภาค 2 (1991) ซาราห์ คอนเนอร์ กล่าวว่าวันพิพากษาจะเกิดขึ้นในวันที่ 29 สิงหาคม ค.ศ. 1997 อย่างไรก็ตามวันพิพากษาได้ถูกเลื่อนออกไปหลังการโจมตีไซเบอร์ไดน์ซิสเตมส์ในภาพยนตร์ดังกล่าว
วันพิพากษามีวันที่แตกต่างกันในเส้นเวลาซึ่งได้ถูกลบไปแล้วในภาพยนตร์เรื่องที่สาม, สี่, ห้าและหก เช่นเดียวกับละครโทรทัศน์ ทำให้เกิดการสร้างพหุภพขึ้น ใน ฅนเหล็ก 3 กำเนิดใหม่เครื่องจักรสังหาร (2003) และ ฅนเหล็ก 4 มหาสงครามจักรกลล้างโลก (2009) วันพิพากษาได้เลื่อนไปเดือนกรกฎาคม ค.ศ. 2003 ใน เทอร์มิเนเตอร์ กำเนิดสงครามคนเหล็ก (2008–2009) การโจมตีไซเบอร์ไดน์ซิสเตมส์ในภาพยนตร์เรื่องที่สอง ทำให้วันพิพากษาเลื่อนไปวันที่ 21 เมษายน ค.ศ. 2011 ใน ฅนเหล็ก: มหาวิบัติจักรกลยึดโลก (2015) วันพิพากษาถูกเลื่อนออกไปเป็นวันที่ไม่ระบุในเดือนตุลาคม ค.ศ. 2017 เนื่องจากมีการเปลี่ยนแปลงเหตุการณ์ทั้งในอดีตและอนาคต ซาราห์และไคลย์ รีส เดินทางข้ามเวลาไปยังปี 2017 และดูเหมือนจะเอาชนะสกายเน็ตสำเร็จ แต่แกนกลางของระบบได้รับการป้องกันโดยที่กำบังระเบิดใต้ดินโดยที่พวกเขาไม่รู้ ทำให้เป็นการเลื่อนวันพิพากษามากกว่าที่จะเป็นการป้องกันไม่ให้เกิดขึ้น ใน ฅนเหล็ก: วิกฤตชะตาโลก (2019) ซึ่งเป็นภาคต่อโดยตรงของ ฅนเหล็ก 2029 ภาค 2 ไม่ได้กำหนดว่าวันพิพากษาใหม่คือวันไหน
ภาพยนตร์

| ภาพยนตร์ | วันที่ฉายในสหรัฐ | ผู้กำกับ | ผู้เขียนบทภาพยนตร์ | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| ฅนเหล็ก 2029 | 26 ตุลาคม ค.ศ. 1984 (1984-10-26) | เจมส์ คาเมรอน | เจมส์ คาเมรอนและเกล แอนน์ เฮิร์ด | เจมส์ คาเมรอนและเกล แอนน์ เฮิร์ด | เกล แอนน์ เฮิร์ด |
| ฅนเหล็ก 2029 ภาค 2 | 3 กรกฎาคม ค.ศ. 1991 (1991-07-03) | เจมส์ คาเมรอน | เจมส์ คาเมรอนกับวิลเลียม วิชเชอร์ จูเนียร์ | เจมส์ คาเมรอนกับวิลเลียม วิชเชอร์ จูเนียร์ | เจมส์ คาเมรอน |
| ฅนเหล็ก 3 กำเนิดใหม่เครื่องจักรสังหาร | 2 กรกฎาคม ค.ศ. 2003 (2003-07-02) | จอนาทาน มอสทาว | จอห์น เบรนคาโตและไมเคิล แฟร์ริส | จอห์น เบรนคาโตกับไมเคิล แฟร์ริสและเทดดี เซอเรเฟียน | คอลิน วิลสัน, มาริโอ คัสซาร์, ฮาล ลีเบอร์แมน, แอนดรูว จี. ไวจ์นาและโจเอล บี. ไมเคิลส์ |
| ฅนเหล็ก 4 มหาสงครามจักรกลล้างโลก | 21 พฤษภาคม ค.ศ. 2009 (2009-05-21) | แม็กจี | จอห์น เบรนคาโตกับไมเคิล แฟร์ริส | จอห์น เบรนคาโตกับไมเคิล แฟร์ริส | มอริตซ์ บอร์แมน, เดเรก แอนเดอร์สัน, วิกเตอร์ คาบิแจกและเจฟฟรีย์ ซิลเวอร์ |
| ฅนเหล็ก: มหาวิบัติจักรกลยึดโลก | 1 กรกฎาคม ค.ศ. 2015 (2015-07-01) | อลัน เทย์เลอร์ | ไลตา คาโลกริดิสกับแพทริก ลุสซิเอร์ | ไลตา คาโลกริดิสกับแพทริก ลุสซิเอร์ | ดานา โกลด์เบิร์กและเดวิด เอลลิสัน |
| ฅนเหล็ก: วิกฤตชะตาโลก | 1 พฤศจิกายน ค.ศ. 2019 (2019-11-01) | ทิม มิลเลอร์ | เดวิด โกเยอร์กับจัสติน โรดส์และบิลลี เรย์ | เจมส์ คาเมรอนกับชาร์ลส์ เอกลีกับจอช ฟรีดแมนกับเดวิด โกเยอร์กับจัสติน โรดส์ | เดวิด เอลลิสันและเจมส์ คาเมรอน |
ภาพยนตร์ > ฅนเหล็ก 2029 (1984)

บทความหลัก: ฅนเหล็ก 2029
ภาพยนตร์ > ฅนเหล็ก 2029 ภาค 2 (1991)

บทความหลัก: ฅนเหล็ก 2029 ภาค 2
ภาพยนตร์ > ฅนเหล็ก 3 กำเนิดใหม่เครื่องจักรสังหาร (2003)

บทความหลัก: ฅนเหล็ก 3 กำเนิดใหม่เครื่องจักรสังหาร
ภาพยนตร์ > ฅนเหล็ก 4 มหาสงครามจักรกลล้างโลก (2009)

บทความหลัก: ฅนเหล็ก 4 มหาสงครามจักรกลล้างโลก
ภาพยนตร์ > ฅนเหล็ก: มหาวิบัติจักรกลยึดโลก (2015)

บทความหลัก: ฅนเหล็ก: มหาวิบัติจักรกลยึดโลก
โทรทัศน์

| ชื่อ | ปี | ตอน | ออกอากาศครั้งแรก | ออกอากาศครั้งสุดท้าย | โชว์รันเนอร์ | เครือข่าย |
| --- | --- | --- | --- | --- | --- | --- |
| เทอร์มิเนเตอร์ กำเนิดสงครามคนเหล็ก | 1 | 9 | 13 มกราคม ค.ศ. 2008 (2008-01-13) | 3 มีนาคม ค.ศ. 2008 (2008-03-03) | จอช ฟรีดแมน | ฟอกซ์ |
| เทอร์มิเนเตอร์ กำเนิดสงครามคนเหล็ก | 2 | 22 | 8 กันยายน ค.ศ. 2008 (2008-09-08) | 10 เมษายน ค.ศ. 2009 (2009-04-10) | จอช ฟรีดแมน | ฟอกซ์ |
โทรทัศน์ > เทอร์มิเนเตอร์ กำเนิดสงครามคนเหล็ก (2008–2009)

บทความหลัก: เทอร์มิเนเตอร์ กำเนิดสงครามคนเหล็ก
เทอร์มิเนเตอร์ กำเนิดสงครามคนเหล็ก เล่าเรื่องราวของซาราห์ (ลีนา ฮีดี) และจอห์น คอนเนอร์ (ทอมัส เดกเกอร์) พยายามใช้ชีวิตอย่างหลบซ่อนหลังพวกเขาทำลายไซเบอร์ไดน์ใน ฅนเหล็ก 2029 ภาค 2 ซัมเมอร์ กลาว แสดงเป็นเทอร์มิเนเตอร์ชื่อว่า คาเมรอน และ ไบรอัน ออสติน กรีน แสดงเป็น เดเรก รีส พี่ชายของไคลย์ รีส ทั้งคู่ถูกส่งย้อนเวลามาเพื่อปกป้องซาราห์และจอห์น คอนเนอร์ และป้องกันวันพิพากษาอีกวันหนึ่ง
โทรทัศน์ > คนเหล็ก ซีโร่ (2024)

บทความหลัก: คนเหล็ก ซีโร่
คนเหล็ก ซีโร่ เป็นอนิเมะชุดออกอากาศบนเน็ตฟลิกซ์เมื่อวันที่ 29 สิงหาคม ค.ศ. 2024 เป็นการอ้างอิงถึงวันพิพากษาจากภาพยนตร์ อนิเมะเป็นร่วมสร้างระหว่างสกายแดนซ์และโปรดักชัน ไอ.จี อนิเมะชุดจำนวน 8 ตอนนี้ต่างจากภาพยนตร์หรือละครชุดก่อนหน้านี้ โดยดำเนินเรื่องอยู่ในญี่ปุ่นโดยไม่มีความเกี่ยวข้องใด ๆ กับซาราห์ คอนเนอร์หรือจอห์น ลูกชายของเธอ โดยจะเน้นไปที่ตัวละครใหม่แทน
เว็บซีรีส์

| ชื่อ | ปี | ตอน | ออกอากาศครั้งแรก | ออกอากาศครั้งสุดท้าย | โชว์รันเนอร์ | เครือข่าย |
| --- | --- | --- | --- | --- | --- | --- |
| เทอร์มิเนเตอร์ซาลเวชัน: เดอะมาชินนิมาซีรีส์ | 1 | 6 | 18 พฤษภาคม ค.ศ. 2009 (2009-05-18) | 24 มิถุนายน ค.ศ. 2009 (2009-06-24) | แอนดี ชาปิโร | มาชินิมา |
| เทอร์มิเนเตอร์เจนีซิส: เดอะยูทูบครอนิเคิลส์ | 1 | 3 | 22 มิถุนายน ค.ศ. 2015 (2015-06-22) | 22 มิถุนายน ค.ศ. 2015 (2015-06-22) | เจย์ บุชแมน | ยูทูบ |
นักแสดง

| บท | ภาค> เดอะ เทอร์มิเนเตอร์ | ภาค> เทอร์มิเนเตอร์ 2 | ภาค> เทอร์มิเนเตอร์ 3 | ภาค> เทอร์มิเนเตอร์ ซาราห์ คอนเนอร์ | ภาค> เทอร์มิเนเตอร์ 4 | ภาค>  |
| --- | --- | --- | --- | --- | --- | --- |
| ซาราห์ คอนเนอร์ | ลินดา แฮมิลตัน | ลินดา แฮมิลตัน |   | ลีนา เฮดดีย์ | ลินดา แฮมินตัน (เสียงบรรยาย) |  |
| จอห์น คอนเนอร์ |   | เอ็ดเวิร์ด เฟอร์ลอง ไมเคิล เอ็ดเวิร์ดส | นิค สตาห์ล | โทมัส เด็คเคอร์ | คริสเตียน เบล |  |
| แคเทอรีน บรูซเตอร์ |   |   | แคลร์ เดนส์ |   | ไบรซ์ ดัลลัส ฮาเวิร์ด |  |
| นายแพทย์ซิลเบอร์แมน | เอิร์ล โบเอน | เอิร์ล โบเอน | เอิร์ล โบเอน | บรูซ เดวิสัน |   |  |
| ไมล์ส ไดย์สัน |   | โจ มอร์ตัน |   | ฟิล มอร์ริส |   |  |
| ทาริซซา ไดย์สัน |   | เอพาทา เมอร์เคอร์สัน |   | ชาร์เลย์น วูดาร์ด |   |  |
| ไคย์ล รีส | ไมเคิล บีห์น | ไมเคิล บีห์น |   | โจนาทาน แจ็คสัน | แอนตัน เยลชิน |  |
| ดีเรค รีส |   |   |   | ไบรอัน ออสติน กรีน |   |  |
| แบลร์ วิลเลียมส์ |   |   |   |   | มูน บลัดกูด |  |
| บาร์นส |   |   |   |   | คอมมอน |  |
| นายพลแอชดาวน์ |   |   |   |   | ไมเคิล ไอร์ออนไซด์ |  |
| สตาร์ |   |   |   |   | จาดาเกรซ เบอร์รี |  |
| ดร.เวเรนา โคแกน |   |   |   |   | เฮเลนา บอนแฮม คาร์เตอร์ |  |
| T-600 | (ไม่ปรากฏชื่อผู้แสดง) |   |   | คริส แกนน์ | ไบรอัน สตีล |  |
| T-800 | อาร์โนลด์ ชวาร์เซเน็กเกอร์  | อาร์โนลด์ ชวาร์เซเน็กเกอร์  |   |   | อาร์โนลด์ ชวาร์เซเน็กเกอร์ โรแลนด์ คิคคิงเจอร์  |  |
| T-850 |   |   | อาร์โนลด์ ชวาร์เซเน็กเกอร์ |   |   |  |
| โครมาตี (T-888) |   |   |   | แกร์เรต ดิลลาฮันท์ |   |  |
| มาร์คัส ไรท์ (ไซบอร์ก) |   |   |   |   | แซม เวิร์ททิงตัน |  |
| แคเมรอน (TOK715) |   |   |   | ซัมเมอร์ เกลา |   |  |
| T-1000 |   | โรเบิร์ต แพทริค |   |   |   |  |
| แคเทอรีน วีเวอร์ (T-1001) |   |   |   | เชอร์ลีย์ แมนสัน |   |  |
| T-X |   |   | คริสแทนนา โลเคน |   |   |  |
เชิงอรรถ

↑  เดิมทีเจมส์ คาแมรอน จะให้แลนซ์ เฮนริคเซน หรือเจอร์เกน พรอชนาว รับบท T-800 ในภาพยนตร์ภาคแรก แต่ในที่สุดชวาร์เซเน็กเกอร์ ก็เป็นผู้รับบทนี้ โดยเฮนริคเซนรับบทอื่นในเรื่องแทน
↑  ขณะถ่ายทำภาพยนตร์ ชวาร์เซเน็กเกอร์ดำรงตำแหน่งผู้ว่าการรัฐแคลิฟอร์เนีย ให้สัมภาษณ์ว่าไม่สามารถจัดสรรเวลาให้กับการถ่ายทำภาพยนตร์ได้ และให้ทีมงานสร้างหาหนทางแก้ปัญหานี้เอง ทีมงานแก้ปัญหานี้โดยให้ โรแลนด์ คิคคิงเจอร์ นักเพาะกายชาวออสเตรียเป็นนักแสดงแทน และใช้คอมพิวเตอร์กราฟิก วาดภาพใบหน้าของชวาร์เซเน็กเกอร์  เก็บถาวร 2009-03-03 ที่ เวย์แบ็กแมชชีน
แหล่งข้อมูลอื่น

Terminator Wiki ที่ The Terminator Wiki
Screenplays to the films
A Whiteboard That Explains Terminator's Entire History เก็บถาวร 2014-01-30 ที่ เวย์แบ็กแมชชีน
↑  สกายแดนซ์มีเดีย เป็นเจ้าของสิทธิ์ในการสร้างภาพยนตร์ เทอร์มิเนเตอร์ เรื่องใหม่เท่านั้น เช่น ภาพยนตร์บางเรื่องและเครื่องหมายการค้าที่เกี่ยวข้องเป็นของนิติบุคคลอื่น รวมถึง สตูดิโอคาแนล
พรรคชาติประชาธิปไตย (พ.ศ. 2499)

| พรรคชาติประชาธิปไตย (พ> ศ. 2513)  |
| --- | --- |

หัวหน้า: หม่อมราชวงศ์น้ำเพชร เกษมสันต์
รองหัวหน้า: ไพโรจน์ วัฒนกุล
เลขาธิการ: ชลอ มีชูอรรถ
ก่อตั้ง: 13 มิถุนายน พ.ศ. 2499 (ครั้งแรก) 4 กุมภาพันธ์ พ.ศ. 2513 (ครั้งที่ 2)
ถูกยุบ: 17 พฤศจิกายน พ.ศ. 2514 (15 ปี 157 วัน)
การเมืองไทย    รายชื่อพรรคการเมือง การเลือกตั้ง
พรรคชาติประชาธิปไตย เป็นพรรคการเมืองที่จดทะเบียนครั้งแรก เมื่อปี พ.ศ. 2499 ต่อมาได้จดทะเบียนอีกครั้งตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 กุมภาพันธ์ พ.ศ. 2513
พรรคชาติประชาธิปไตย มีหม่อมราชวงศ์น้ำเพ็ชร เกษมสันต์ เป็นหัวหน้าพรรค และมีรองหัวหน้าพรรคคือ นายไพโรจน์ วัฒนกุล เลขาธิการพรรคคือ พันตรี ชลอ มีชูอรรถ กรรมการอำนวยการอื่นของพรรค ได้แก่ นายชฏิล กุลไพบูลย์ นายอิทธิพงศ์ อินทรัมพรรย์ นายเทียนชัย ภู่พิพัฒน์ นายเกียรติ ศรีเสริมโภค นายมนตรี คุ้มไพโรจน์ นายสุวิทย์ วรรณศิริ เรือโท อมร เรียงประยูร นายมงคล ไชยรัตน์ นายยนต์ สิตกรโกวิท นายสืบศักดิ์ ทวีชาติ นายกองแก้ว ตุ่นคำ หม่อมหลวงสมศักดิ์ เกษมสันต์ นายอุทัย เอกนก
ยุบพรรค

พรรคชาติประชาธิปไตยจัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514
แหล่งข้อมูลอื่น

สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
เสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519
การค้นหาในแนวกว้าง

ภาพแสดงลำดับการค้นของการค้นตามแนวกว้าง
ในทฤษฎีกราฟ การค้นหาตามแนวกว้าง (อังกฤษ: breadth-first search หรือย่อว่า BFS) คือขั้นตอนวิธีในการท่องกราฟอย่างหนึ่ง โดยในขณะที่กำลังท่องกราฟมายังจุดยอดหนึ่ง ๆ นั้น จะมีการกระทำสองอย่างคือ: (ก) เข้าเยี่ยมและตรวจสอบจุดยอดดังกล่าว (ข) เข้าถึงจุดยอดข้างเคียงของจุดยอดดังกลาว การท่องกราฟจะเริ่มต้นที่จุดยอดรากที่กำหนดและไปยังจุดยอดอื่น ๆ จนเกิดเป็นต้นไม้แบบทอดข้าม การท่องกราฟอีกรูปแบบที่คล้ายคลึงกันคือการค้นหาในแนวลึก
การค้นในลักษณะนี้ถูกใช้เป็นแนวคิดพื้นฐานในการแก้ปัญหาทฤษฎีกราฟรวมถึงการค้นในปริภูมิสถานะ
เนื่องจากมีลักษณะของการแวะผ่านปมไปทีละระดับ จึงเรียกอีกอย่างว่า การค้นทีละระดับ (Level-order search)
ลักษณะโดยทั่วไป

การค้นตามแนวกว้าง มีลักษณะการค้นหาลงไปทีละระดับ โดยการตรวจสอบระดับลูกทั้งหมดก่อน จึงลงไประดับถัดไป ซึ่งสามารถสร้างการค้นแบบนี้โดยใช้แถวคอย เพื่อให้ปมถูกค้นตามลำดับของระดับชั้น
เนื่องจากการค้นแบบนี้เป็นการค้นที่มีระบบ กล่าวคือไม่มีการตัดสินใจเลือกเส้นทางระหว่างการค้น แต่จะทำการค้นไปเรื่อย ๆ ตามรูปแบบจนเจอคำตอบ จึงจัดอยู่ในกลุ่มของการค้นแบบ Blind Search หรือ Uniformed Search
ขั้นตอนวิธี

เพิ่มปมเริ่มต้นลงในแถวคอย
นำปมออกจากแถวคอย ทำสัญลักษณ์แสดงการแวะผ่านแล้ว จากนั้นตรวจสอบดังนี้
ถ้าเป็นปมที่สนใจหรือคำตอบ ให้ยุติการค้นหาและส่งคืนค่าผลลัพธ์
ทำการเพิ่มปมลูกที่ยังไม่เคยแวะผ่านทุกปมลงในแถวคอย
หากแถวคอยว่าง แสดงว่าจบการค้นหา
หากแถวคอยไม่ว่าง ให้กลับไปขั้นตอนที่ 2
codes

WHITE ปมยังไม่เคยถูกค้น
GRAY ปมอยู่ในแถวคอย
BLACK ปมถูกค้นเรียบร้อยแล้ว
BFS(G(V,E), s) {
           for each v in V {
               color[v] <- WHITE;
           }
           Q = an empty queue;
           Q.enqueue(s);
           color[s] <- GRAY
           while (Q is not an empty queue) {
               u <- Q.dequeue();
               color[u] <- BLACK;
               for(each v that adjacent with u) {
                   if(color[v]=WHITE) {
                       Q.enqueue(v);
                       color[v] = GRAY;
                   }
               }
           }
       }
ตัวอย่าง

Arad > Timisora > Zerind > Sibiu > Craivora > Oradea > Rimnicu > Fagaras > Pitesti > Bucharest
การประยุกต์ใช้งาน

การค้นตามแนวกว้างสามารถใช้ในการแก้ปัญหาต่าง ๆ ของทฤษฏีกราฟได้ เช่น
การหาจุดยอดภายในส่วนประกอบที่เชื่อมกัน
หาวงจรอย่างง่าย ในกราฟ
หาป่าไม้แผ่ขยาย ในกราฟ
หาระยะทางสั้นสุดระหว่างสองปม เช่น ขั้นตอนวิธีของพริมและขั้นตอนวิธีของไดค์สตรา
ตรวจสอบความเป็นกราฟสองส่วน (Bipartiteness)
ใช้ในขั้นตอนวิธีของเชนีย์
ใช้ในขั้นตอนวิธีของฟอร์ด-เฟอลเกอสัน (Ford–Fulkerson method) ในการคำนวณการไหลสูงสุด (Maximum Flow) ในเครือข่ายการไหล (Flow Network)
แหล่งข้อมูลอื่น

Breadth-First Search in JAVA[ลิงก์เสีย]
JAWAA Animation: Breadth-First Search[ลิงก์เสีย]
http://www.cp.eng.chula.ac.th/~somchai/ULearn/Algorithms/index.htm
http://ww3.algorithmdesign.net/handouts/BFS.pdf
Edmonds’s Non-Bipartite Matching Algorithm
ภาพแสดงลำดับการค้นของการค้นตามแนวกว้าง
ภาพแสดงการเปลี่ยนสถานะของปมตามรหัสเทียม
445
ขั้นตอนวิธีการลบย้อนกลับ

ขั้นตอนวิธีการลบย้อนกลับ (อังกฤษ: Reverse-delete algorithm) เป็นขั้นตอนวิธีในทฤษฎีกราฟที่ใช้สำหรับ ต้นไม้แผ่ขยายต่ำสุด (minimum spanning tree) ที่มีเส้นเชื่อม เชื่อมทุกปมต่อกันทั้งกราฟ และเส้นเชื่อมระหว่างคู่ปมแต่ละเส้นมีน้ำหนักเส้น ขั้นตอนวิธีนี้เป็น ขั้นตอนวิธีแบบละโมบ (Greedy algorithm) ซึ่งเป็นการย้อนกลับของ ขั้นตอนวิธีของครูสกาล (Kruskal’s algorithm) ที่ใช้ในการหาต้นไม้แผ่ขยายต่ำสุด ขั้นตอนวิธีของครูสกาลจะเริ่มจากกราฟที่ว่างเปล่า แล้วเพิ่มขึ้นทีละเส้นเชื่อม แต่ขั้นตอนวิธีการลบย้อนกลับนี้เริ่มจากกราฟเดิมที่สมบูรณ์แล้วลบออกทีละเส้นเชื่อมจากกราฟนั้นแทนโดยขั้นตอนวิธีดังกล่าวทำงาน ดังนี้
เริ่มต้นด้วยกราฟ G ซึ่งประกอบด้วยแถวลำดับของเส้นเชื่อม E
ผ่านกราฟ G โดยลดน้ำหนักของเส้นเชื่อมลงทีละลำดับ
สำหรับแต่ละเส้นเชื่อม ตรวจสอบว่าการลบเส้นเชื่อมนั้นออก จะไม่ทำให้กลายเป็นกราฟที่ไม่เชื่อมต่อกัน
ดำเนินการลบโดยไม่นำไปสู่การที่ทำให้การเชื่อมต่อของกราฟขาดออก
ขั้นตอนวิธีการลบย้อนกลับต้องมีการเชื่อมต่อกันในกราฟ และก่อนการลบกราฟบางส่วนออก ต้องมั่นใจว่าจะไม่ทำให้กราฟขาดออกจากกัน (คือ เมื่อลบเส้นเชื่อมแล้วกราฟจะยังคงเชื่อมต่อกันไม่แยกออกเป็นส่วน ๆ) เส้นเชื่อมต่าง ๆ จะถูกลบโดยขั้นตอนวิธีนี้ทีละเส้นเป็นวงจรไปเรื่อย ๆ ขั้นตอนวิธีนี้จะเริ่มจากเส้นเชื่อมที่มีน้ำหนักมากที่สุด และลดลงตามลำดับน้ำหนักไปเรื่อย ๆ โดยเส้นเชื่อมที่ถูกลบไปจะเป็นเส้นเชื่อมที่มีค่ามากที่สุดในวงจร ดังนั้น ตามความหมายของต้นไม้แผ่ขยายต่ำสุด เส้นเชื่อมที่ถูกลบออกไปโดยขั้นตอนวิธีนี้จะไม่เป็นส่วนของ ต้นไม้แผ่ขยายต่ำสุด
รหัสเทียม

เมธอดรับค่า แถวลำดับของเส้นเชื่อม E(edges[] E)
{
 จัดลำดับ E ในแถวลำดับเรียงจากมากไปหาน้อยตามลำดับ
 ตั้งค่าเริ่มต้นให้ตัวแปร i=0
 ทำการวนซ้ำไปเรื่อย ๆ ขณะที่ค่า i น้อยกว่าขนาดของแถวลำดับ E ทั้งหมด
 {
  สร้างตัวแปร temp เก็บค่า ในรายการ E ตัวที่ i
  ทำการลบค่า ในรายการ E ตัวที่ i
  ถ้าปมระหว่างเส้นเชื่อมที่เก็บค่าใน temp ขณะนั้น ไม่เชื่อมต่อกัน ก็นำค่า temp เก็บ
  คืนสู่แถวลำดับ E ในช่องที่ i
  เพิ่มค่า i ขึ้น 1
 }
 คืนค่าในแถวลำดับ  E ทั้งหมด
}
ตัวอย่าง

| รูปภาพ | คำอธิบาย |  |
| --- | --- | --- |
|  |  จากรูป นี่คือกราฟเริ่มต้น ตัวเลขบนเส้นแสดงถึงค่าน้ำหนักของเส้นเชื่อมเส้นนั้น ๆ  ขั้นตอนวิธีนี้จะเริ่มต้นจากเส้นเชื่อมที่มีน้ำหนักมากสุด ในที่นี้คือเส้น DE ขนาด 15 ถัดมาจึงทำการตรวจสอบว่าถ้าลบเส้นเชื่อมนี้ออกจะทำให้กราฟแยกออกจากกันหรือไม่ถ้าไม่ใช่จึงทำการลบเส้นนี้ออก  เส้นถัดมาที่มีขนาดใหญ่รองลงมา คือเส้น FG ดังนั้นขั้นตอนวิธีนี้จึงตรวจสอบว่าถ้าลบเส้นเชื่อม FG ออกแล้ว จะไม่ทำให้กราฟนี้แยกออกจากกัน  เส้นเชื่อมที่ขนาดใหญ่ถัดมาคือเส้น BD ซึ่งขั้นตอนวิธีนี้ก็ตรวจสอบเส้นเชื่อมนี้เหมือนเดิมและลบออก  ถัดมาคือตรวจสอบเส้น EG ซึ่งปรากฏว่าถ้าลบเส้นเชื่อมนี้ออกจะทำให้กราฟนี้ขาดออกคือมีปม G ที่หลุดออก ทำให้กราฟไม่เชื่อมต่อกัน ดังนั้น จึงข้ามไปยังเส้นเชื่อม BC ต่อไป  เส้นถัดมาคือ เส้น EF ขั้นตอนวิธีนี้จึงตรวจสอบเส้นเชื่อมนี้และทำการลบออก |  |
|  |  ขั้นตอนวิธีนี้จะค้นหาเส้นเชื่อมไปเรื่อย ๆ จนไม่พบเส้นเชื่อมที่ลบต่อไปได้แล้ว หลังจากนั้นก็จะได้กราฟที่เป็น ต้นไม้แผ่ขยายต่ำสุดแล้วคืนค่ากลับไป ดังรูปเส้นเชื่อมสีแดงแสดงถึงเส้นที่ถูกลบไปแล้วและเส้นเชื่อมที่เหลือจะถูกแสดงเป็นสีเขียว |  |
ประสิทธิภาพการทำงาน

ขั้นตอนวิธีนี้สามารถทำงานได้ในเวลา  O(ElogE(loglogE)3) ซึ่ง  E คือจำนวนเส้นเชื่อม และ  V คือจำนวนปม โดยอธิบายการทำงานของเวลาได้ดังนี้
การจัดเรียงข้อมูลโดยเปรียบเทียบน้ำหนักของเส้นเชื่อมทั้งหมดใช้เวลา  O(ElogE)
การลบแต่ละครั้งใช้เวลา  O(1)
การตรวจสอบว่ากราฟเชื่อมต่อกันทุกปมหรือไม่ ใช้เวลา  O(logV(loglogV)3)
ดังนั้นจึงใช้เวลาทั้งสิ้นของขั้นตอนวิธีนี้  O(ElogV(loglogV)3)
ขั้นตอนวิธีที่เกี่ยวข้อง

Kruskal's algorithm
Prim's algorithm
Borůvka's algorithm
Dijkstra's algorithm
เพิ่มเติม

เป็นขั้นตอนวิธีการแก้ปัญหาที่คิดแบบง่าย ๆ และตรงไปตรงมา โดยพิจารณาว่าข้อมูลที่มีอยู่ในขณะนั้นมีทางเลือกใดที่ ให้ผลตอบแทนคุ้มที่สุด ขั้นตอนวิธีจะหาทางเลือกที่ดูดีที่สุดในขณะนั้นซึ่งถ้าข้อมูลนั้นพอเพียงที่จะทำให้สรุปคำตอบที่ดีที่สุด เราจะได้ขั้นตอนวิธีที่มีประสิทธิภาพ โดยทั่วไปการนำไปใช้กับ Optimization problem เพราะว่า เราต้องการการตัดสินใจว่าทางเลือกในปัจจุบันมีค่าตอบแทนมากที่สุดหรือน้อยที่สุดหรือไม่
แหล่งข้อมูลอื่น

http://code.google.com/p/mst-algorithms/source/browse/trunk/MSTAlgorithms/src/cz/cvut/fel/minimalSpanningTree/algorithm/implementation/ReverseDeleteMST.java?spec=svn41&r=41
http://en.vionto.com/show/me/Kruskal's+algorithmเก็บถาวร+2016-03-04+ที่+เวย์แบ็กแมชชีน
http://courses.cs.vt.edu/~cs5114/spring2009/lectures/lecture05-greedy-graph-algorithms.pdf
ฝันรักห้วงนิทรา

| ฝันรักห้วงนิทรา |
| --- | --- |

ประเภท: ละครชุด
เค้าโครงจาก: คิมหันต์...ฉันฝันถึงเธอ โดย เจ้าปลาน้อย
กำกับโดย: นัฐพงศ์ วงษ์กวีไพโรจน์
แสดงนำ:   กัญญาพัชร ณ นคร  ญดา วัชระมูสิก  เนลินญาน์ ทวีอารยะพัทธ์  รวิณธีรา พันธ์พัฒนะ 
ดนตรีแก่นเรื่องเปิด: 8 ชั่วโมง (See You In My Dream) – กัญญาพัชร ณ นคร, ญดา วัชระมูสิก
ดนตรีแก่นเรื่องปิด: เธอคือฝันดี (Reverie) – มิ้น มิณฑิตา
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12
การผลิต
ผู้อำนวยการผลิต:   ศุภพงษ์ อุดมแก้วกาญจนา  คเชนทร์ สดโพธิ์ 
ความยาวตอน: 60 นาที
บริษัทผู้ผลิต: ไอดอลแฟคทอรี่
ออกอากาศ
เครือข่าย: ช่อง 3 เอชดี, ยูทูบ
ออกอากาศ: 8 พฤษภาคม พ.ศ. 2567 – 24 กรกฎาคม พ.ศ. 2567
ฝันรักห้วงนิทรา เป็นซีรีส์แซฟฟิก แนวโรแมนติก ดรามา สร้างจากนิยายเรื่อง คิมหันต์...ฉันฝันถึงเธอ (Dream) ของเจ้าปลาน้อย เป็นผลงานเรื่องที่ 4 ของบริษัทไอดอลแฟคทอรี่ เรื่องราวความผูกพันระหว่างสองสาวดาหวันและคิมหันต์ เมื่อโลกแห่งความฝันของดาหวันที่ได้ใช้เวลารวมกับคิมหันต์มันช่างแตกต่างกับโลกแห่งความเป็นจริง โดยที่ดาหวันไม่รู้เลยว่าเธอไม่ใช่คนเดียวที่ตกอยู่ในห่วงฝันนั้น กำกับการแสดงโดยนัฐพงศ์ วงษ์กวีไพโรจน์ นำแสดงโดยกัญญาพัชร ณ นคร และญดา วัชระมูสิก
รายชื่อนักแสดง

| บทบาท | นักแสดงหลัก |
| --- | --- |
ดาหวัน: กัญญาพัชร ณ นคร
คิมหันต์: ญดา วัชระมูสิก
หมอแพม: เนลินญาน์ ทวีอารยะพัทธ์
ดอกรัก: รวิณธีรา พันธ์พัฒนะ
บทบาท: นักแสดงสมทบ
เจสซี่: พร้อมพัชชา สนิทวงศ์
มะลิ: อรธารา พูลศักดิ์
สมร: สโรชินี เพชรอำไพ
มาวิน: อัศวฤทธิ์ พินิตกาญจนพันธุ์
แพท: ณัฐภาสน์ ตันติเสถียรชัย
ตูน: ภาวิดา มอริจจิ
มินนี่: มิณฑิตา วัฒนกุล
มน: ภารดี วงษ์สวัสดิ์
ปองพล: เชื้อชาติ วงษ์สวัสดิ์
เอ๋: ศุภักษร ไชยมงคล
ทิม: พศิน เรืองวุฒิ
แม่ของมาวิน: ชาลิสา​ ชาว​บ์​
งานสร้าง

ไอดอลแฟคทอรี่เปิดคัดเลือกนักแสดงในวันที่ 30 เมษายน พ.ศ. 2566 มีนักแสดงผ่านการคัดเลือกจำนวน 10 คน จากนั้นเผยแพร่ภาพฟิตติงในวันที่ 11 สิงหาคม พ.ศ. 2566 และเริ่มถ่ายทำ ณ วันที่ 11 พฤศจิกายน พ.ศ. 2566 จนเสร็จสิ้น ณ วันที่ 5 เมษายน พ.ศ. 2567 ใช้เวลาถ่ายทำทั้งสิ้น 5 เดือน มีการบวงสรวงซีรีส์ในวันที่ 3 เมษายน พ.ศ. 2567 และจัดงาน DreamGL Global Premiere ดูตอนแรกพร้อมกันในวันที่ 4 พฤษภาคม พ.ศ. 2567 ก่อนจะออกอากาศตอนแรกทางช่อง 3 ในวันที่ 8 พฤษภาคม พ.ศ. 2567
รางวัล

| รายการ | สาขา | ผู้ได้รับการเสนอชื่อ | ผลรางวัล | อ้างอิง |
| --- | --- | --- | --- | --- |
| Y Entertain Awards 2024 | คู่ชิปดาวรุ่งแห่งปี | กัญญาพัชร ณ นคร X ญดา วัชระมูสิก | เสนอชื่อเข้าชิง |  |
| YUNIVERSE AWARDS 2024 | The best GL Series |  | เสนอชื่อเข้าชิง |  |
นีรชา ภโนต

| นีรชา ภโนต อโศกจักร |
| --- | --- |
ดวงตราไปรษียากรปี 2004 แสดงภาพของภโนต
เกิด: 07 กันยายน ค.ศ. 1963(1963-09-07) จันทีครห์ ประเทศอินเดีย
เสียชีวิต: 5 กันยายน ค.ศ. 1986(1986-09-05) (22 ปี) ท่าอากาศยานการาจี แคว้นสินธ์ ประเทศปากีสถาน
สาเหตุเสียชีวิต: แผลจากกระสุนปืน
สัญชาติ: อินเดรย
อาชีพ: พนักงานอำนวยความสะดวกบนเที่ยวบิน, นางแบบ
นายจ้าง: แพนแอม
มีชื่อเสียงจาก: แพนแอม เที่ยวบินที่ 73
บิดามารดา: ราม ภโนต หฤษ ภโนต
นีรชา ภโนต (Neerja Bhanot; 7 กันยายน 1963 – 5 กันยายน 1986) เป็นพนักงานอำนวยความสะดวกบนเที่ยวบินชาวอินเดียผู้เสียชีวิตขณะช่วยชีวิตผู้โดยสารบนแพนแอมเที่ยวบินที่ 73 ซึ่งถูกจี้โดยผู้ก่อการร้ายขณะลงจอดต่อเครื่องที่การาจี ประเทศปากีสถาน เมื่อวันที่ 5 กันยายน 1986 สองวันก่อนวันเกิดของเธอ เธอได้รับรางวัลและการยกย่องมากมายหลังเสียชีวิต และเป็นผู้รับอโศกจักรจากรัฐบาลอินเดียที่อายุน้อยที่สุด นอกจากนี้เธอยังได้รับการเชิดชูโดยรัฐบาลของปากีสถานและสหรัฐอเมริกา เธอเสียชีวิตจากแผลกระสุนปืนหลังถูกยิงโดยผู้ก่อการร้ายขณะพยายามช่วยเหลือผู้โดยสารหลบหนีออกทางออกฉุกเฉินของเครื่องบิน เรื่องราวของเธอถูกนำมาถ่ายทอดในภาพยนตร์ Neerja ออกฉายครั้งอรกในปี 2016 ผลงานกำกับของราม มัธวนี และนำแสดงโดย โสนาม กปูร
ดูเพิ่ม

แฟรงกี ฮาวสลี
บาร์บารา เจน แฮร์ริสซัน
แหล่งข้อมูลอื่น

Chhibber, Maneesh (8 May 2004). "Neerja's killer may get 160 years in prison". The Tribune. Tribune Trust. – account of the trial of Zaid Hassan Abd Latif Safarini
Survivor describes Pan Am 73
Facts about Pam Am 73 เก็บถาวร 2017-12-10 ที่ เวย์แบ็กแมชชีน
The full story of Neeja Bhanot
Neerja Bhanot. The Smile of Courage. เก็บถาวร 2019-03-27 ที่ เวย์แบ็กแมชชีน